
DR 30.6.2011  

 

13 

Kontraktor yang kurang layak, ada tarafnya. Kemudian kontraktor yang gagal Tuan 
Yang di-Pertua, dengan izin, didisqualified. Jangan ada perasaan simpati dan sebagainya 
kerana hujungnya ialah mutu binaan yang menjejaskan keselamatan orang ramai termasuk 
nyawa. 

Akhir sekali Tuan Yang di-Pertua, saya juga menyokong langkah fasal 21 iaitu 
bertujuan untuk memperkenalkan bahagian baru di mana pemerakuan bahan binaan oleh 
Lembaga yang memberi kuasa untuk menetapkan bahan binaan tertentu untuk digunakan 
dalam industri binaan. Tuan Yang di-Pertua, ini satu langkah yang proaktif kerana ia 
berkaitan dengan mutu. Walau bagaimanapun Tuan Yang di-Pertua, kaedah juga mesti 
jelas nanti supaya ianya tidak bercanggah dengan penentuan kerja, ia tidak bercanggah 
dengan arahan kerja awal. Mungkin semasa di tender atas pertimbangan yang lain mungkin 
mutu bahannya adalah ‘A’ tetapi apabila tiba kepada tahap pembinaan nanti, oleh kerana 
atas pandangan yang berbeza, maka CIDB terpaksa campur tangan untuk menentukan 
bahan binaan. Ertinya, biarlah penentuan bahan binaan dibuat daripada peringkat awal 
supaya kontraktor tidak berdepan dengan masalah. Langkah ini baik.  

Cuma penjelasan ataupun pelaksanaan itu perlu dilihat supaya tidak menjejaskan 
prestasi binaan bukan sahaja dari segi kualiti, malah dalam tempoh masa yang tertentu.  

Tuan Yang di-Pertua, banyak perkara hendak dibincangkan tetapi cukup setakat 
itu. Saya mengucapkan tahniah dan menyokong rang undang-undang ini. Sekian, terima 
kasih. 

Dato’ Mahfuz bin Haji Omar [Pokok Sena]: [Bangun]  

Tuan Yang di-Pertua: Yang Berhormat Pokok Sena. Ada lagi yang berminat untuk 
berbahas dalam ini? Kalau tidak ada, selepas Yang Berhormat Pokok Sena, Menteri 
bersedia untuk menjawab. 

 

10.59 pg. 

Dato’ Mahfuz bin Haji Omar [Pokok Sena]: Terima kasih. Assalamualaikum 
warahmatullaahi wabarakaatuh. Terima kasih Tuan Yang di-Pertua dan terima kasih 
kepada Yang Berhormat Timbalan Menteri yang semalam telah membentangkan pindaan 
Akta Lembaga Pembangunan Industri Pembinaan Malaysia 1994. 

Saya juga berterima kasih kepada sahabat-sahabat saya yang telah pun 
mengambil bahagian tadi. Yang Berhormat Ledang tadi dia sebut bahawa kontraktor ini 
kalau hendak berjaya pastikan kontraktor yang baik itu, dia mesti full time. Dia berikan satu 
mesej tidak boleh di masa yang sama dia jadi kontraktor dan pada masa yang sama dia jadi 
Ahli Parlimen... [Ketawa] Tidak boleh, bukan setakat jadi kontraktor sahaja tetapi apa pun, 
dia harus full time, tidak boleh masa dia jadi... 

■1100 

Ir. Haji Hamim bin Samuri [Ledang]: Penjelasan sedikit. Tuan Yang di-Pertua, 
minta maaf. Yang Berhormat Pokok Sena masuk part time, syarikat itu mesti full time, 
bukan syarikat part time, faham ya  maksudnya.   

Dato' Mahfuz bin Haji Omar [Pokok Sena]:  [Ketawa] Adakah syarikat part time? 
Saya pun tidak pasti ada syarikat part time, ini istilah baru Yang Berhormat Pasir Salak, 
istilah syarikat part time. Macam mana hendak diuruskan syarikat part time, saya pun tidak 
tahu. Ini CIDB kena tengok pula, macam mana hendak mengurus syarikat part time dengan 
syarikat full time.   

Jadi mungkin Yang Berhormat Pontian tahu, saya pun tidak pastilah. Saya 
seronok, saya pergi kawasan Pontian baru-baru ini, 34 orang ahli UMNO masuk PAS, jadi 
alhamdulillah. Rupanya adik ipar dia, adik ipar dia Tuan Yang di-Pertua, orang PAS. Jadi 
adik dia itu telah diambil oleh orang PAS...   

Tuan Yang di-Pertua:  Yang Berhormat Pokok Sena, tiga minit lagi... [Ketawa] 



13 Kontraktor yang kurang layak, ada tarafnya. Kemudian kontraktor yang gagal Tuan Yang di-Pertua, dengan izin, didisqualified. Jangan ada perasaan simpati dan sebagainya kerana hujungnya ialah mutu binaan yang menjejaskan keselamatan orang ramai termasuk nyawa. Akhir sekali Tuan Yang di-Pertua, saya juga menyokong langkah fasal 21 iaitu bertujuan untuk memperkenalkan bahagian baru di mana pemerakuan bahan binaan oleh Lembaga yang memberi kuasa untuk menetapkan bahan binaan tertentu untuk digunakan dalam industri binaan. Tuan Yang di-Pertua, ini satu langkah yang proaktif kerana ia berkaitan dengan mutu. Walau bagaimanapun Tuan Yang di-Pertua, kaedah juga mesti jelas nanti supaya ianya tidak bercanggah dengan penentuan kerja, ia tidak bercanggah dengan arahan kerja awal. Mungkin semasa di tender atas pertimbangan yang lain mungkin mutu bahannya adalah 'A' tetapi apabila tiba kepada tahap pembinaan nanti, oleh kerana atas pandangan yang berbeza, maka CIDB terpaksa campur tangan untuk menentukan bahan binaan. Ertinya, biarlah penentuan bahan binaan dibuat daripada peringkat awal supaya kontraktor tidak berdepan dengan masalah. Langkah ini baik. Cuma penjelasan ataupun pelaksanaan itu perlu dilihat supaya tidak menjejaskan prestasi binaan bukan sahaja dari segi kualiti, malah dalam tempoh masa yang tertentu. Tuan Yang di-Pertua, banyak perkara hendak dibincangkan tetapi cukup setakat itu. Saya mengucapkan tahniah dan menyokong rang undang-undang ini. Sekian, terima kasih. Dato' Mahfuz bin Haji Omar [Pokok Sena]: [Bangun] Tuan Yang di-Pertua: Yang Berhormat Pokok Sena. Ada lagi yang berminat untuk berbahas dalam ini? Kalau tidak ada, selepas Yang Berhormat Pokok Sena, Menteri bersedia untuk menjawab. 10.59 pg. Dato' Mahfuz bin Haji Omar [Pokok Sena]: Terima kasih. Assalamualaikum warahmatullaahi wabarakaatuh. Terima kasih Tuan Yang di-Pertua dan terima kasih kepada Yang Berhormat Timbalan Menteri yang semalam telah membentangkan pindaan Akta Lembaga Pembangunan Industri Pembinaan Malaysia 1994. Saya juga berterima kasih kepada sahabat-sahabat saya yang telah pun mengambil bahagian tadi. Yang Berhormat Ledang tadi dia sebut bahawa kontraktor ini kalau hendak berjaya pastikan kontraktor yang baik itu, dia mesti full time. Dia berikan satu mesej tidak boleh di masa yang sama dia jadi kontraktor dan pada masa yang sama dia jadi Ahli Parlimen... [Ketawa] Tidak boleh, bukan setakat jadi kontraktor sahaja tetapi apa pun, dia harus full time, tidak boleh masa dia jadi... #1100 Ir. Haji Hamim bin Samuri [Ledang]: Penjelasan sedikit. Tuan Yang di-Pertua, minta maaf. Yang Berhormat Pokok Sena masuk part time, syarikat itu mesti full time, bukan syarikat part time, faham ya maksudnya. Dato' Mahfuz bin Haji Omar [Pokok Sena]: [Ketawa] Adakah syarikat part time? Saya pun tidak pasti ada syarikat part time, ini istilah baru Yang Berhormat Pasir Salak, istilah syarikat part time. Macam mana hendak diuruskan syarikat part time, saya pun tidak tahu. Ini CIDB kena tengok pula, macam mana hendak mengurus syarikat part time dengan syarikat full time. Jadi mungkin Yang Berhormat Pontian tahu, saya pun tidak pastilah. Saya seronok, saya pergi kawasan Pontian baru-baru ini, 34 orang ahli UMNO masuk PAS, jadi alhamdulillah. Rupanya adik ipar dia, adik ipar dia Tuan Yang di-Pertua, orang PAS. Jadi adik dia itu telah diambil oleh orang PAS... Tuan Yang di-Pertua: Yang Berhormat Pokok Sena, tiga minit lagi... [Ketawa].